**Ministru kabineta noteikumu projekta**

**"Grozījums Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai""" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Noteikumu projekts "Grozījums Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai""" (turpmāk – noteikumu projekts) sagatavots, lai 1.5.2.2.3.apakšaktivitātē "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 1.5.2.2.3.apakšaktivitāte) izveidojušos finansējuma atlikumu pārdalītu Valsts kancelejas administrētās 1.5.2.2.2.apakšaktivitātes "Nevalstisko organizāciju administratīvās kapacitātes stiprināšana" (turpmāk – 1.5.2.2.2.aspakšaktivitāte) projektu īstenošanai, sekmējot darbības programmas "Cilvēkresursi un nodarbinātība" papildinājumā (turpmāk – DPP) Valsts kancelejas administrētajās aktivitātēs un apakšaktivitātēs noteiktā finansējuma pilnīgu apguvi |
|  2. | Pašreizējā situācija un problēmas | 2012.gada 1.ceturksnī tika uzsākta 1.5.2.2.3.apakšaktivitātes pēdējā atklātā projektu iesniegumu atlasē apstiprināto projektu īstenošana. 2012.gada 18.decembrī tika izdarīti grozījumi Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"", un kopējā attiecināmo izmaksu summa tika samazināta par 123 436 latiem.Šobrīd 1.5.2.2.3.apakšaktivitātes finansējuma atlikums ir 126 782 lati. To veido projektu attiecināmo izmaksu *flat-rate* korekcijas, atlikumi no līdzekļiem neparedzētiem gadījumiem, neatbilstības un izmaksu ekonomija, kas radusies iepirkumu rezultātā, kā arī tādēļ, ka tika lauzts līgums ar vienu finansējuma saņēmēju.Tā kā šajā apakšaktivitātē vairs netiek plānota atklāta projektu iesniegumu atlase, tad, lai nodrošinātu efektīvu DPP noteiktā finansējuma apguvi, Valsts kanceleja kā atbildīgā iestāde ierosina 1.5.2.2.3.apakšaktivitātē atbrīvoto finansējumu pārdalīt uz 1.5.2.2.2.apakšaktivitāti. Priekšlikumu veikt pārdali uz 1.5.2.2.2.apakšaktivitāti Valsts kanceleja ierosina, ņemot vērā projektu iesniedzēju lielo interesi par atbalsta saņemšanu šīs apakšaktivitātes ietvaros, jo nepietiekama finansējuma dēļ 115 projekti vēl joprojām ir noraidīti |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Noteikumu projekts paredz izdarīt grozījumu Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"", samazinot kopējās attiecināmās izmaksas no 1 544 917 latiem uz 1 418 135 latiem |
|  5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. | Cita informācija | Nav |
| Anotācijas II, III – projekts šīs jomas neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nepieciešams izdarīt grozījumu darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.2.2.2. un 1.5.2.2.3.apakšaktivitātes finansējumu. Noteikumu projekts izskatāms Ministru kabinetā vienlaikus ar tiesību aktu projektiem par grozījumu darbības programmas "Cilvēkresursi un nodarbinātība" papildinājumā un grozījumu Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"" |
|  2. | Cita informācija | Nav |

|  |
| --- |
| Anotācijas V, VI, un VII sadaļa – projekts šīs jomas neskar |

Ministru prezidents Valdis Dombrovskis

Vizē:

Valsts kancelejas direktore Elita Dreimane

2013.07.01. 13:33

535

Garkalne 67082950

Maruta.Garkalne@mk.gov.lv